# **Poster under bønnevandringen:**

1. Lysglobe Tenne lys
2. Døpefont Legge nådes-blomster oppi. To ekstra små-bord ved siden av (med vaskevannsfat). Vannet slås i under informasjonen, mens Tormod sier noe om symbolikken med vannet. 10 blomster legges oppi med en gang.
3. Matter Ved piano. Korg med instrumenter. Her kan barn og voksne spille/danse med. Samles opp og tas bort med en gang vandringen er avsluttet.
4. Kollekt-bord KN-bøsse eller gave til menighetens trosopplæring?
5. Tegne/skrive-bord Tegne eller skrive bønner. Bønnekrukke.
6. Bønne-plakat Sette håndavtrykk/fingeravtrykk på. Fingermaling (og våtservietter!)
7. Fiske-dam Kasse med papp-fisker (påtrykt bønn; ”Å, du som metter liten fugl”). Fiskes opp med ”stang”. Lim på magnet, ta med hjem og heng på kjøleskap.

Post 2, 3, 5, 6 og 7 må være bemannet.

# INFO OM BØNNEVANDRINGEN:

De ulike postene kan man velge å gå innom. Det er ikke lagt opp til at alle skal rekke alt, men at man går dit man har lyst.

**Posten ved døpefonten** varierer vi ved en gang å bruke papirblomster med bibelvers og en annen gang oppfordre foreldre eller andre til å dyppe fingeren i vannet og tegne korsets tegn på barnets panne. Barna vil kanskje også prøve, og det er fint.

På tegnebordet står plakaten ”**Tegn en bønn**”, og ved siden av ligger store fargeblyanter, tegnepapir, blyanter og små bønnelapper (for de voksne).

På golvet ved siden av ligger en gym-matte for de som liker å ligge når de tegner.

Hver gang vi har Myldregudstjeneste vil vi at barna og de voksne sammen kan lage noe de kan ta med hjem. Eksempler på dette er **”Bønnefisk”  og ”Båtsanger”.**

**Bønnefiskene** kopieres opp på farget papir og klippes ut på forhånd. Sett en binders på tuppen av hver fisk, og legg den i en fiskedam. En stor lav eske dekket med blått stoff fungerer fint som dam. To pinner med tråd og magnet i enden blir flotte fiskestenger. Barna kan selv, eller ved hjelp av en voksen fiske opp en fisk hver. Ta av bindersen og lim en magnet på baksiden av fisken. Magnet-tape (Claes Olsson) anbefales. Dette blir et fint innslag på kjøleskapet hjemme. Bønnefisken ble laget på gudstjenesten med tema ”Jesus og barna”.

**Båtsanger** kopieres opp og klippes ut på forhånd. De kan limes på stiv kartong formet som en båt, englevinger, kongekrone e.a. Jeg kjøpte ferdig utklipt kartong formet som vinge og krone på Nille, i avdelingen Scrapbook-utstyr. Disse er fine å henge opp ved senga hjemme. Sangene synges naturligvis i gudstjenesten, og på denne måten kan man repetere hjemme.

Denne aktiviteten brukte vi på gudstjenesten med tema ”Jesus stiller stormen”.

På samme gudstjeneste hadde vi en post der vi brettet papirbåter (se vedlegg **Båt**). Når man bretter båten skal siden med skrift vende opp mot deg, slik at skriften brettes inn i båten. Når båten er ferdig, kommer skriften utenpå.

**Ofring** tar vi opp ved å ha et lite bord stående med offerkurv og plakat med offermål (**gi en gave**) ved siden av.

På musikkposten kan barna spille instrumenter. Organisten spiller kjente barnesanger (Om jeg er liten eller stor, min båt er så liten osv) til.

Bønnevandringen blir innledet ved at prest eller trosopplærer sier litt om postene, og vi har gjerne et musikkinnslag (solosang eller instrumental) som startskudd.

Etter at gudstjenesten er ferdig, inviterer presten til kveldsmat, og vi synger ”Å. du som metter liten fugl” når vi har satt oss til bords.

Vi avslutter kveldsmaten med ”Kjære Gud, jeg har det godt”.